सेमिफाइनल समीकरण पूरा
कोकाकोला अन्तरस्कुल राष्ट्रिय फुटबल प्रतियोगिताको छात्रातर्फको सेमिफाइनल समीकरण पूरा भएको छ । दुर्गा मावि रौतहटले ब्राइट फ्युचर स्कुललाई ७–० ले पराजित गर्दै सेमिफाइनलमा स्थान पक्का गर्‍यो । उसको जितमा रश्मीकुमारी घिसिङ एक्लैले ५ गोल गरेकी थिइन् । थप दुई गोल निकिता थोकर र सविता रानामगरले गरे ।
काठमाडौं — कोकाकोला अन्तरस्कुल राष्ट्रिय फुटबल प्रतियोगिताको छात्रातर्फको सेमिफाइनल समीकरण पूरा भएको छ । दुर्गा मावि रौतहटले ब्राइट फ्युचर स्कुललाई ७–० ले पराजित गर्दै सेमिफाइनलमा स्थान पक्का गर्‍यो । उसको जितमा रश्मीकुमारी घिसिङ एक्लैले ५ गोल गरेकी थिइन् । थप दुई गोल निकिता थोकर र सविता रानामगरले गरे ।अन्य खेलमा सुनसरीको श्री आदर्शले छहारी शिक्षासदनलाई ६–० ले पराजित गरे पनि गोलअन्तरमा पछाडि परेपछि दोस्रो चरणमा पुग्न सकेन । उसको जितमा सुजा मगरले दुई तथा करुणा राई, सुष्मा मगर, जिना विष्ट र मनीषा विष्टले १–१ गोल गरे । अमर इंग्लिस स्कुलले नेपालयलाई ३–१ ले हरायो । विजेता टोलीका रेनुका तामाङ, स्वीकृति अधिकारी र रश्मी श्रेष्ठले गोल गरे । छात्रा सेमिफाइनलमा दुर्गासँगै सेतीदेवी शारदा मावि (सिन्धुपाल्चोक), भुम्रे मावि (स्याङ्जा) र श्री शंकर सरस्वती (कैलाली) पुगेका छन् । 